Pablo Texón - Uiquipedia

# Pablo Texón

### De Uiquipedia

Pablo Texón

Pablo Texón Castañón nació en Felechosa (Ayer) en 1977. Amás d'escritor, ye llicenciáu en Filoloxía Española, especialista en Filoloxía Asturiana y profesor d'asturianu y de llingua y lliteratura castellana.

Aparte de dellos testos espardíos en distintes publicaciones (La Nueva España, El Comercio, Eventual, Lliteratura, Les Noticies, Elsúmmum, etc.) espublizó'l poemariu Toles siendes (Premiu Nené Losada Rico), en Trabe nel 2005, el volume de narrativa Catedral (Ámbitu, 2006) y ta pa salir el poemaiu La culpa y la lluz, ganador del Premiu Teodoro Cuesta. Apaez nes antoloxíes Escritores en Llanes y Versos Diversos.

Como traductor, encargóse de l'adaptación de Xulia (Ámbitu, 2006), que foi representada pola compañía de teatru Margen.

Ta encuadráu dientro de la "Tercer Xeneración" del Surdimientu y ganó, amás de los yá mentaos, dellos premios: Fernández Lema, El Garrapiellu, Los Bilordios de Pinón, Bimenes, etc.

Retrieved from "http://ast.wikipedia.org../../../p/a/b/Pablo_Tex%C3%B3n_59a0.html"

Categoríes: Escritores n'asturianu | Escritores d'Asturies

##### Views

- Artículu
- Discusión
- Revisión actual

##### Buscar